هیندوستانین باش ناظیری نارندرا مودی امریکا پرزیدنتی جو بایدن ایله دانیشیق‌لار آپارماق اوچون بو هفته‌نین سونوندا واشینگتونا گئتمزدن اول چرشنبه آخشامی نیویورکا گئده‌جک.
مودی‌نین چرشنبه آخشامی اندریوس حربی هاوا قوه‌لری بازاسینا باش چکه‌جگی و بورادا بیر قروپ هیندوستان اصیل‌لی امریکالی ایله گؤروشه‌جگی گؤزلنیلیر.
چرشنبه گونو باش ناظیر بمت-نین نیویورک‌داکی منزیل-قرارگاهیندا اولوسلار آراسی یوقا گونونون قئید اولونماسیندا ایشتیراک ائده‌جک. بون‌دان سونرا مودی واشینگتونا یول‌لانا‌جاق. هیندوستان مطبوعاتی‌نین یازدیغینا گؤره، آخشام او، بایدن جوت‌لوگو ایله کیچیک شخصی شام یئمگینه دعوت اولونوب، لاکین بونون رسمی تصدیقی یوخ‌دور.
جمعه آخشامی، ژوئن‌ین 22-ده آغ ائوده مودی‌نین رسمی قارشیلانما مراسیمی کئچیریله‌جک. مراسیمه میندن چوخ اینسان دعوت اولونوب. داها سونرا مودی و بایدن دانیشیق‌لار آپارا‌جاق، بون‌دان سونرا اونلار هیندوستانین باش ناظیری‌نین چیخیش ائدجگی امریکا کنگره سینه گئده‌جک‌لر.
